Vejgaardhallen var rammen om socialdemokraternes repræsentantskabsmøde. Budskabet til statsministeren var klar. - Lars Løkke udskriv nu det valg, så vi kan komme til, lød det fra Bjarne Laustsen (Soc.dem.), Folketingsmedlem, Støvring. Partiets næstformand Nikolaj Wammen udlagde teksten for de socialdemokratiske tillidsfolk. Heller ikke han kan vente med at komme til. - Vi sprudler af optimisme, så vi er klar til at tage kampen op, når statsministeren trukker på knappen, siger Nikolaj Wammen, (Soc.dem), Næstformand, Socialdemokraterne og borgmester i Århus. 5 af partiets 6 nordjyske folketingskandidater genopstiller. 4 nye er parate. En af dem er Ane Halsboe-Larsen. Hun er faktisk så rastløs, at hun i dag gik på gaden med roser i Brønderslev. - Jeg kan ikke vente med at komme i gang. Jeg synes der er så meget der ikke er rigtigt lige nu, så nu må der gerne snart ske noget, siger Ane Halsboe-Larsen, (Soc.dem.), Folketingskandidat, Brønderslevkredsen.

Referat:
Den forestående valgkamp var det overskyggende tema, da de nordjyske socialdemokrater i dag holdt repræsentantskabsmøde. De vil have valg nu.